ৰাজ্যপাল জগদীশ মুখীয়ে আজি ছিনিয়ৰ নেচনেল এথলেটিক চেম্পিয়নশ্বীপত দুটাকৈ সোণৰ পদক লাভ কৰা তথা 'ধিং এক্সপ্ৰেছ' নামেৰে পৰিচয় লাভ কৰিবলৈ সক্ষম হোৱা হিমা দাসক গুৱাহাটীৰ ৰাজভৱনত সম্বৰ্ধনা জ্ঞাপন কৰে। লগতে প্ৰশিক্ষক নিপন দাস আৰু নৱজিৎ মালাকাৰকো সম্বৰ্ধনা জনায়।
উল্লেখযোগ্য যে হিমা দাসে নেচনেল এথলেটিকচ গেমচত ২৭ জুনত ২০০ মিটাৰ দৌৰত সোণৰ পদক আৰু ২৯ জুনত ৪০০ মিটাৰ দৌৰত সোণৰ পদক লাভ কৰিবলৈ সক্ষম হৈছিল।
ইফালে হিমা দাসে ফিনলেণ্ডত ১০ জুলাইৰ পৰা ১৫ জুলাইলৈকে অনুষ্ঠিত হ'বলগীয়া বিশ্ব জুনিয়ৰ এথলেটিক চেম্পিয়শ্বিপত অংশ গ্ৰহণ কৰাৰ উদ্দেশ্যে ৭ জুলাইত ফিনলেণ্ডত উপস্থিত হ'ব বুলি জানিবলৈ দিয়ে।
তাৰোপৰি হিমা দাসে ইণ্ডোনিছিয়াত ১৮ আগষ্টৰ পৰা ২ ছেপ্টেম্বৰলৈকে অনুষ্ঠিত হ'ব লগীয়া এছিয়ান গেমচতো অংশ গ্ৰহণ কৰিব।
হিমা দাসে ৰাজ্যখনৰ আন আন খেলুৱৈ সকলৰ প্ৰতি আহ্বান জনায় কয় যে ৰাজ্যখনে এক দীৰ্ঘদিনীয়া সমস্যাত ভুগি আহিছে। গতিকে খেলুৱৈ সকলে তেওঁলোকৰ নিজা প্ৰচেষ্টাৰে সফলতা লাভ কৰিবলৈ ওলায় আহিব লাগে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
